Diari Oficial de la Generalitat Valenciana


Sumari del DOGV 3904, del 26-12-2000 (2000/9778)

Rotlle d'apel·lació número 343/2000. Cèdula de notificació.
-----------------------------------------------------------

### Dades del document

Número de DOGV
:   3904

Data del DOGV
:   26-12-2000

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2000/9778


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 343/2000. Cèdula de notificació. [2000/F9778]
  
Román Rodríguez de Albaladejo, secretari judicial de la Secció Novena de l'Audiència Provincial de València, mitjançant aquest edicte, faig saber:
  
Que en virtut del que s'ha acordat per mitjà de la resolució del dia d'avui, dictada en el rotlle d'apel·lació número 343/2000, que prové del judici de menor quantia número 238/1998, del Jutjat de Primera Instància número 4 de Gandia, s'ha acordat notificar a l'apel·lat incomparegut en aquesta alçada, que es dirà al final, la sentència dictada en el rotlle esmentat, que té l'encapçalament i la decisió següents:
  
"Encapçalament
  
Audiència Provincial de València
  
Secció Novena
  
Sentència número 740/2000
  
València, 14 d'octubre de 2000
  
- Magistrats:
  
· José Martínez Fernández
  
· María Carmen Escrig Orenga
  
· María Antonia Gaitón Redondo
  
La Secció Novena de l'Audiència Provincial de València, sent-ne ponent la magistrada María Carmen Escrig Orenga, ha vist aquest rotlle d'apel·lació número 343/2000, que prové de les actuacions de menor quantia, promogudes davant del Jutjat de Primera Instància número 4 de Gandia, amb el número 238/1998, entre les parts, d'una, com a demandat apel·lant, Miguel Pous Sifres, representat per la procuradora dels tribunals Teresa Pérez Orero, i d'altra, com a demandant apel·lat, la companyia mercantil Clover, SL, representada per la procuradora dels tribunals Estrella C. Vilas Loredo, i com a demandada apel·lada incompareguda en aquesta alçada Francisca Rodrigo García, sobre reclamació de quantitat, en virtut del recurs d'apel·lació interposat per Miguel Pous Sifres.
  
Decisió
  
Estimem en part el recurs d'apel·lació interposat per la representació de Miguel Pous Sifres contra la Sentència de data 30 de desembre de 1999 i interlocutòria aclaratòria de 22 de gener de 2000, dictada en les actuacions número 238/1998 del Jutjat de Primera Instància número 4 de Gandia, la qual revoquem en part, i en lloc d'aquesta, estimem en part la demanda i en part la reconvenció, i condemnem els demandats a pagar a l'actor la suma de 464.885 pessetes. Aquesta suma produirà els interessos establits en l'article 921 de la Llei d'Enjudiciament Civil des de la data d'aquesta resolució, i no es fa expressa condemna al pagament de les costes causades en ambdues instàncies.
  
Notifiqueu aquesta resolució a les parts personades, i quan pertoque, amb un certificat literal d'aquesta mateixa resolució i l'ofici oportú, retorneu les actuacions originals al jutjat de procedència.
  
Aquesta és la nostra sentència, de la qual s'unirà un certificat al rotlle, que pronunciem, manem i firmem."
  
I perquè el que s'ha acordat es complisca i valga de notificació a l'apel·lat incomparegut en aquesta alçada, Francisca Rodrigo García, amb la fixació prèvia d'aquest edicte al tauler d'anuncis d'aquesta Secció Novena i la publicació en el Diari Oficial de la Generalitat Valenciana, lliure i expedisc aquest edicte.